**Rámcová dohoda o poskytovaní služieb**

uzatvorená podľa ustanovenia § 269 zákona č. 513/1991 Zb. Obchodného zákonníka

v znení neskorších predpisov (ďalej len: „**Obchodný zákonník**“) a § 44 zákona č. 351/2011 Z.z. o elektronických komunikáciách v znení neskorších predpisov (ďalej len „**zákon o elektronických komunikáciách**“),

medzi

1. **Objednávateľom:**

Obchodné meno: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

IČO: 00 681 300

DIČ: 2020318256

IČ DPH: SK2020318256

Zapísaný: Obchodný register Okresného súdu Bratislava I,

 oddiel: Sa, vložka č.: 482/B

V zastúpení: Ing. Martin Maslák, predseda predstavenstva

 Ing. Andrej Rutkovský, člen predstavenstva

Bankové spojenie: ČSOB

Číslo účtu: SK37 7500 0000 0000 2533 2773

(ďalej len: „**Objednávateľ**“)

a

1. **Poskytovateľom:**

Obchodné meno :

Sídlo :

IČO :

DIČ :

IČ DPH :

Zapísaný :

V zastúpení :

Bankové spojenie :

Číslo účtu :

(ďalej len: „**Poskytovateľ**“),

(ďalej spoločne len: „**Zmluvné strany**“ alebo jednotlivo len: „**Zmluvná strana**“),

ako výsledok zrealizovanej zákazky s nízkou hodnotou s názvom: „Dodanie a prevádzkovanie komplexného riešenia VoIP telefónnych služieb“ (ďalej len: „**Verejné obstarávanie**“),

(ďalej len: **„Zmluva“**)

 .

**Článok I**

**PREDMET ZMLUVY**

1. Predmetom tejto Zmluvy je stanovenie základných práv a povinností Zmluvných strán pri dodaní a prevádzkovaní komplexného riešenia VoIP telefónnych služieb: (ďalej len „**Služby**“) a záväzok Objednávateľa platiť za tieto Služby odmenu dohodnutú v Článku II tejto Zmluvy.
2. Poskytovateľ je povinný v súlade s ustanoveniami tejto Zmluvy, za podmienok v nej stanovených poskytovať Objednávateľovi Služby v rozsahu a špecifikácii uvedenej v Prílohe č. 1 tejto Zmluvy Technická špecifikácia a Objednávateľ je povinný riadne a včas poskytnuté Služby prevziať a zaplatiť za ne dohodnutú cenu.
3. Poskytovateľ na základe tejto Zmluvy zabezpečí Služby a činnosti podľa tejto Zmluvy podľa pokynov a požiadaviek Objednávateľa.
4. Účelom tejto Zmluvy je stanoviť práva a povinnosti zmluvných strán a štandardné podmienky obchodného vzťahu medzi Zmluvnými stranami, ktoré sa budú aplikovať na jednotlivé čiastkové zmluvy, ktoré budú zmluvné strany uzatvárať výhradne na žiadosť Objednávateľa vo forme objednávok vystavených objednávateľom (ďalej len „**Objednávka**“) a potvrdených Poskytovateľom (každá z takýchto obojstranne potvrdených Objednávok (ďalej len „**Jednotlivá zmluva**“). Ustanovenia tejto zmluvy sa budú aplikovať na Jednotlivú zmluvu v rozsahu, v akom konkrétna Jednotlivá zmluva jednotlivé práva a povinnosti Zmluvných strán neupraví inak.
5. Zmluvné strany sa dohodli, že táto Zmluva je rámcovou dohodu a ustanovenia tejto Zmluvy nemožno vykladať ako povinnosť Objednávateľa objednať si Služby od Poskytovateľa. Predmetom fakturácie budú len skutočne poskytnuté Služby.

**Článok II**

**ODMENA A PLATOBNÉ PODMIENKY**

1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cenách za Služby uvedených v Prílohe č. 2 Návrh na plnenie kritérií – Cenová ponuka tejto Zmluvy (ďalej len „**Cena**“). V cenách určených podľa Prílohy č. 2, teda mesačnom poplatku a poplatku za Služby nad rámec mesačného poplatku, sú zahrnuté všetky náklady Poskytovateľa súvisiace s poskytovaním Služieb podľa tejto Zmluvy tak, aby boli garantované všetky požiadavky Objednávateľa v zmysle Zmluvy a Verejného obstarávania.
2. V prípade regulácie niektorej z cien za Služby poskytované podľa tejto Zmluvy zo strany štátom na to oprávneného príslušného orgánu alebo orgánom Európskej únie je Poskytovateľ povinný Objednávateľovi fakturovať regulovanú cenu Služby alebo nižšiu cenu Služby, ako je regulovaná cena. Ak by regulovaná cena Služby bola odlišná od Ceny uvedenej v tejto Zmluve, je Poskytovateľ najneskôr desať (10) pracovných dní pred začiatkom fakturačného obdobia v ktorom bude fakturovaná odlišná cena Služby v porovnaní s cenou určenou v Zmluve primerane oznámiť kontaktnej osobe Objednávateľa vo veciach zmluvných zmenu Ceny. Za primerané oznámenie sa považuje minimálne elektronickou poštou zaslané oznámenie kontaktnej osobe Objednávateľa, v ktorom bude prehľadným spôsobom určená presná regulovaná cena Služby. Poskytovateľ je povinný postupovať spôsobom uvedeným v tomto bode Zmluvy pri každom znížení ceny ním poskytovaných Služieb. Ak Poskytovateľ nepristúpi k zníženiu ceny Služieb pre Objednávateľa podľa tohto bodu, je Objednávateľ oprávnený od tejto Zmluvy odstúpiť.
3. Odmenu podľa tejto Zmluvy uhradí Objednávateľ po doručení faktúry vystavenej Poskytovateľom. Poskytovateľ je povinný vystaviť faktúru za každý mesiac, v ktorom boli Služby zo strany Poskytovateľa poskytnuté, a to vždy k poslednému dňu mesiaca, v ktorom boli Služby podľa tejto Zmluvy vykonávané.
4. Poskytovateľ doručí faktúru Objednávateľovi do desiatich (10) dní od uplynutia kalendárneho mesiaca, v ktorom boli Služby poskytnuté, alebo po uzatvorení tejto Zmluvy podpíše súhlas s elektronickým zasielaním a prijímaním faktúr v súlade s § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej len „**Zákon o DPH**“).
5. Faktúra bude obsahovať všetky náležitosti podľa Zákona o DPH a zákona č. 431/2002 Z. z. o účtovníctve v znení neskorších predpisov a  podľa tejto Zmluvy. Prílohou faktúry vždy bude prehľad realizovaných Služieb za fakturovaný mesiac s
6. polu s dĺžkou trvania a dňom, kedy boli Služby poskytnuté v rozsahu podľa Prílohy č. 1 tejto Zmluvy.
7. Lehota splatnosti faktúry je šesťdesiat (60) dní odo dňa jej doručenia Objednávateľovi.
8. V prípade, ak faktúra neobsahuje všetky náležitosti podľa zákona o DPH alebo tejto Zmluvy, Objednávateľ je oprávnený vrátiť faktúru Poskytovateľovi a požiadať ho o odstránenie nedostatkov a o vystavenie novej faktúry. V takomto prípade nová šesťdesiat (60) dňová lehota splatnosti začína plynúť v deň, kedy bola opravená faktúra doručená Objednávateľovi.
9. Faktúra sa považuje za zaplatenú dňom, kedy bude z  bankového účtu Objednávateľa poukázaná príslušná platba v prospech účtu Poskytovateľa.
10. Faktúra môže byť Objednávateľovi zasielaná aj elektronicky, ak Poskytovateľ uzavrel s Objednávateľom osobitnú zmluvu o elektronickom prijímaní faktúr alebo súhlas s elektronickým zasielaním faktúr. V takomto prípade sa na doručovanie faktúr budú vzťahovať ustanovenia takejto zmluvy alebo súhlasu.
11. Zmluvné strany sa dohodli, že Objednávateľ je oprávnený započítať si svoju pohľadávku po lehote splatnosti aj bez súhlasu Poskytovateľa oproti akejkoľvek splatnej pohľadávke Poskytovateľa voči Objednávateľovi. O započítaní pohľadávky je Objednávateľ povinný písomne informovať Poskytovateľa.
12. Poskytovateľ prehlasuje, že ku dňu podpisu tejto Zmluvy [uplatňuje/neuplatňuje] osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
13. V prípade, ak sa Poskytovateľ rozhodne začať uplatňovať vyššie uvedenú úpravu v zmysle § 68d zákona o DPH, je povinný o tejto skutočnosti bezodkladne písomne informovať Objednávateľa. Rovnako je Poskytovateľ uplatňujúci úpravu v zmysle § 68d zákona o DPH povinný bezodkladne písomne informovať Objednávateľa o skončení uplatňovania tejto úpravy.
14. V prípade, ak v dôsledku nesprávneho uplatnenia dane z pridanej hodnoty Objednávateľom vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Poskytovateľom bude Objednávateľovi dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je Poskytovateľ povinný tieto uhradiť Objednávateľovi.
15. Poskytovateľ sa zaväzuje, že v prípade, ak bude zaradený do zoznamu osôb vedenom Finančným riaditeľstvom Slovenskej republiky v zmysle § 69 ods. 15 zákona o DPH, u ktorých nastali dôvody na zrušenie registrácie z úradnej moci v zmysle § 81 zákona o DPH, bude o tejto skutočnosti okamžite informovať Objednávateľa. V tomto prípade, alebo v prípade, ak Objednávateľ zistí skutočnosti podľa predchádzajúcej vety sám, Poskytovateľ vyjadruje svoj súhlas s tým, aby Objednávateľ uhradil Poskytovateľovi iba základ dane a čiastka DPH bude:
	1. uhradená priamo miestne a vecne príslušnému daňovému úradu podľa sídla Poskytovateľa na základe výzvy daňového úradu, pričom o tejto skutočnosti bude Poskytovateľ bez zbytočného odkladu informovaný, alebo
	2. uhradená Poskytovateľovi bez zbytočného odkladu potom, čo preukáže potvrdenie z miestne a vecne príslušného daňového úradu o neexistencii daňových nedoplatkov.

**Článok III**

**PRÁVA A POVINNOSTI ZMLUVNÝCH STRÁN**

1. Zmluvné strany sa zaväzujú vzájomne si poskytnúť všetku potrebnú súčinnosť pri vzájomnej spolupráci realizovanej podľa tejto Zmluvy.
2. Poskytovateľ sa zaväzuje realizovať Služby na základe tejto Zmluvy a písomných Objednávok Objednávateľa, v ktorých bude stanovený požadovaný druh plnenia a termín plnenia. Pre vylúčenie pochybností sa Zmluvné strany dohodli, že na Služby poskytované v rámci mesačného poplatku podľa tejto Zmluvy nie je potrebné vyhotoviť Objednávku. Objednávateľ vyhotoví a doručí Objednávku Poskytovateľovi v prípade, ak bude požadovať poskytnutie dodatočných Služieb podľa Prílohy č.1 tejto Zmluvy.
3. Zmluvné strany sa dohodli na elektronickom prijímaní a doručovaní Objednávok, pričom osobami zodpovednými za doručovanie a prijímanie objednávok sú kontaktné osoby podľa čl. VIII tejto Zmluvy.
4. Objednávateľ zašle elektronicky Objednávku Poskytovateľovi s určením termínu a rozsahu Služieb kontaktnej osobe podľa článku VIII tejto Zmluvy alebo osobe, ktorá bude neskôr, v súlade s touto Zmluvou preukázateľne oznámená ako nová kontaktná osoba.
5. Poskytovateľ je povinný do jedného (1) pracovného dňa písomne potvrdiť prijatie Objednávky a  to tak, že Objednávateľom podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku elektronicky na e-mailovú adresu kontaktnej osoby Objednávateľa podľa tohto článku alebo iným spôsobom podľa dohody Zmluvných strán. Doručením potvrdenej Objednávky je uzatvorená Jednotlivá zmluva.
6. Poskytovateľ nie je oprávnený odmietnuť potvrdenie Objednávky, ak táto bola zaslaná v zmysle tejto Zmluvy. Potvrdením Objednávky sa poskytovateľ zaväzuje vykonať Služby v termíne a v rozsahu danom Objednávkou, za podmienok dojednaných v tejto Zmluve/ Jednotlivej zmluve
7. Objednávateľ sa zaväzuje:
8. poskytnúť Poskytovateľovi všetky informácie, podklady a dokumenty potrebné pre riadne vykonávanie Služieb podľa článku I tejto Zmluvy,
9. dávať Poskytovateľovi pokyny potrebné pre vykonávanie Služieb podľa článku I tejto Zmluvy,
10. zaplatiť dohodnutú odmenu za poskytnuté služby riadne a včas.
11. Poskytovateľ sa zaväzuje:
12. postupovať pri zabezpečení Služieb podľa článku I tejto Zmluvy s odbornou starostlivosťou, podľa pokynov Objednávateľa, v súlade s jeho záujmami a v súlade s platnými právnymi predpismi,
13. neodchýliť sa od pokynov Objednávateľa,
14. bez zbytočného odkladu informovať Objednávateľa v prípade nemožnosti ďalšieho vykonávania Služieb podľa tejto Zmluvy.
15. Poskytovateľ vyhlasuje, že má všetky potrebné súhlasy, povolenia a licencie, ktoré sú potrebné v zmysle zákona č. 185/2015 Z. z. Autorský zákon v znení neskorších predpisov na poskytnutie Služieb a/alebo, že si o tieto súhlasy požiadal pred uzatvorením tejto Zmluvy a boli mu udelené. V prípade, ak sa preukáže opak, zodpovedá za náhradu škody spôsobenú Objednávateľovi.
16. Poskytovateľ nie je viazaný pokynmi Objednávateľa, pokiaľ sú v rozpore so všeobecne záväznými právnymi predpismi alebo dobrými mravmi. V takomto prípade je povinný na túto skutočnosť včas Objednávateľa upozorniť.

**Článok IV**

**PODMIENKY DODANIA**

1. Poskytovateľ je povinný zabezpečiť prvé pripojenie k sieti v lehote do 31.07.2020.
2. Poskytovateľ je povinný bezodkladne najneskôr do piatich (5) pracovných dní od nadobudnutia účinnosti tejto Zmluvy zriadiť a dodať Objednávateľovi Služby v zmysle Technickej špecifikácie, ktorá tvorí Prílohu č. 1 tejto Zmluvy. Všetky náklady za prípadnú portáciu/ prenos telefónnych čísel Objednávateľa znáša Poskytovateľ na vlastné náklady.
3. Zmluvné strany sa dohodli, že všetky úkony Poskytovateľa budú v súčinnosti s Objednávateľom vykonané tak, aby došlo k plynulému prechodu poskytovania služieb od súčasného poskytovateľa služieb k poskytovaniu Služieb Poskytovateľom. Dátum ukončenia poskytovania služieb súčasným poskytovateľom služieb je 31.07.2020.
4. Zmluvné strany sa dohodli, že vplyvom technického pokroku je Poskytovateľ povinný poskytované Služby v zmysle tejto Zmluvy doplniť, resp. nahradiť o nové, technicky vyspelejšie Služby, a to za rovnakú alebo nižšiu cenu, ako je cena za Služby uvedená v Prílohe č. 2 tejto Zmluvy, ktorá je novou službou doplnená, resp. nahradená a ktoré Poskytovateľ v danom čase bude ponúkať svojim zákazníkom vo svojom aktuálne platnom štandardnom cenníku.
5. Poskytovateľ je povinný zabezpečiť informovanie Objednávateľa o plánovaných výlukách minimálne päť (5) dní a o neplánovaných výlukách resp. výpadkoch telekomunikačných služieb bezodkladne, a to elektronicky a telefonicky kontaktnej osobe Objednávateľa vo veciach technických.
6. Poskytovateľ je povinný zabezpečiť vyradenie niektorej z dodatočných Služieb do (5) dní odo dňa doručenia požiadavky na zrušenie alebo vyradenie z poskytovania Služieb elektronicky kontaktnej osobe Poskytovateľa. Žiadosť o zrušenie alebo vyradenie zo Služieb sa týka najmä, ale nie výlučne, vyradenia klapky, zrušenie „callagenta“, výpoveď z nájmu telefónnych prístrojov a pod. Objednávateľ uhradí Cenu za tieto Služby, o ktorých zrušenie požiadal do konca kalendárneho mesiaca, v ktorom bola žiadosť o zrušenie alebo vyradenie zo Služieb doručená Poskytovateľovi.
7. Akékoľvek telefónne prístroje (zariadenia pevnej linky), ktoré budú poskytnuté do nájmu Objednávateľovi na základe Objednávky budú dodané najneskôr do dvoch (2) dní od doručenia Objednávky Poskytovateľovi. Nebezpečenstvo škody na veci prechádza na Objednávateľa dňom dodania zariadení Objednávateľovi, o čom zástupcovia Zmluvných strán podpíšu odovzdávajúci a preberajúci protokol.
8. Poskytovateľ je povinný poskytovať Objednávateľovi v rámci zmluvnej Ceny informácie a technickú pomoc a podporu súvisiacu s využívaním Služieb a poskytovať súčinnosť pri ich uvádzaní do prevádzky, a to formou bezplatnej telefónnej linky prevádzkovanej Poskytovateľom s osobnými špecialistami dostupnej dvadsaťštyri (24) hodín, sedem (7) dní v týždni v zmysle Prílohy č. 1 Technická špecifikácia.
9. Poskytovateľ je povinný poskytovať Služby bez obmedzení týkajúcich sa prístupu k Službám a aplikáciám alebo ich používania a bez obmedzení na používanie Poskytovateľom dodaných koncových zariadení Objednávateľovi.
10. Poskytovateľ je povinný zabezpečiť neobmedzený prístup k službám tiesňového volania.
11. Objednávateľ nedáva súhlas so zverejnením osobných údajov, najmä, ale nie výlučne údajov v rozsahu titul, meno, priezvisko, adresa trvalého pobytu a telefónne číslo zamestnanca v telefónnom zozname podľa § 59 zákona o elektronických komunikáciách.
12. Objednávateľ zabezpečí, aby Služby VoIP fungovali na fyzicky oddelenej sieti, ktorá nebude prepojená s inými sieťami Poskytovateľa. Zmluvné strany sa dohodli, že z tohto dôvodu nie sú potrebné žiadne opatrenie, ktoré by mal Poskytovateľ prijať v prípade narušenia bezpečnosti alebo integrity siete, alebo v prípade jej ohrozenia alebo poškodenia.
13. Ostatné parametre Služieb, ako napríklad minimálna kvalita Služieb a požiadavky na servis Služieb sú uvedené v prílohe č. 1 tejto zmluvy Technická špecifikácia.

**Článok V**

**TRVANIE A SKONČENIE ZMLUVY**

1. Táto Zmluva sa uzatvára na dobu určitú: **na dva (2) roky** odo dňa uzatvorenia tejto Zmluvy, alebo **do vyčerpania [●],- EUR** ([●] eur), podľa toho, ktorá skutočnosť nastane skôr.
2. Zmluvné strany sa dohodli, že táto Zmluva môže byť ukončená aj:
3. písomnou dohodou Zmluvných strán,
4. výpoveďou Objednávateľa,
5. odstúpením Objednávateľa v súlade s týmto článkom Zmluvy.
6. Zmluvné strany sa dohodli, že Zmluvu môže vypovedať Objednávateľ tak, aby k ukončeniu Zmluvy došlo najskôr uplynutím jedného roka odo dňa uzatvorenia tejto Zmluvy. Výpovedná lehota je jeden (1) mesiac a začína plynúť prvým dňom mesiaca nasledujúcom po mesiaci, v ktorom príslušná Zmluvná strana obdržala písomné oznámenie o výpovedi.
7. Objednávateľ je oprávnený písomne odstúpiť od tejto Zmluvy/ Objednávky/ Jednotlivej zmluvy ako pri podstatnom porušení Zmluvy, pričom Zmluva/ Objednávka/ Jednotlivá zmluva zaniká dňom doručenia odstupujúceho prejavu Poskytovateľovi, a to bez akejkoľvek povinnosti na náhradu škody, najmä ak:
8. Poskytovateľ je v omeškaní s poskytovaním Služieb o viac ako desať (10) dní, alebo
9. Poskytovateľ porušil svoju povinnosť zachovávať mlčanlivosť, ku ktorej sa zaviazal v tejto Zmluve, alebo
10. vyhlásenie alebo správanie/konanie Poskytovateľa poškodilo dobré meno alebo podnikateľskú dôveryhodnosť Objednávateľa, alebo
11. Služby boli opakovane poskytnuté s vadami, pričom za opakované poskytnutie s vadami sa považuje poskytnutie plnenie s vadami minimálne dvakrát (2) v priebehu šiestich (6) mesiacoch,
12. Poskytovateľ opakovane alebo závažne porušil ďalšie svoje zmluvné povinnosti uvedené v tejto Zmluve, alebo
13. Poskytovateľ je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
14. z ďalších dôvodov uvedených v tejto Zmluve.
15. Odstúpením od tejto Zmluvy/ Objednávky/ Jednotlivej zmluvy zo strany Objednávateľa nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody. V prípade odstúpenia od Zmluvy a/alebo Objednávky/ Jednotlivej zmluvy si Zmluvné strany vzájomne vyrovnajú všetky pohľadávky a záväzky vzniknuté do dňa účinnosti odstúpenia od Zmluvy a/alebo jednotlivej Objednávky/ Jednotlivej zmluvy, a to do tridsiatich (30) dní od zániku Zmluvy a/alebo Objednávky/ Jednotlivej zmluvy. Odstúpenie od tejto Zmluvy nemá vplyv na Objednávky/ Jednotlivé zmluvy, na základe ktorých Poskytovateľ poskytol Služby; tieto zostávajú v platnosti a Zmluvné strany si plnenia z takých Objednávok/ Jednotlivých zmlúv nevracajú. Uvedené neplatí, ak dôvodom na odstúpenie od tejto Zmluvy je porušenie povinností podľa príslušnej Objednávky/ Jednotlivej zmluvy.
16. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy, zmluvných ustanovení týkajúcich sa voľby práva, riešenia sporov medzi Zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy alebo vzhľadom na svoju povahu majú trvať aj po ukončení tejto Zmluvy.
17. Zmluvné strany sa dohodli, že v prípade ukončenia tejto Zmluvy bude mať Poskytovateľ nárok na úhradu tej časti riadne a včas poskytnutých Služieb, ktorých časť bola zo strany Objednávateľa akceptovaná.
18. Zmluvné strany sa dohodli, že telefónne prístroje (zariadenia pevnej linky), ktoré mal Objednávateľ v nájme odovzdá Poskytovateľovi do piatich (5) dní odo dňa zániku tejto Zmluvy. O odovzdaní zariadení zástupcovia zmluvných strán spíšu odovzdávajúci a preberajúci protokol.
19. Ukončenie Zmluvy niektorým zo spôsobov podľa tohto článku tejto Zmluvy musí byť vykonané v písomnej forme a je účinné okamihom doručenia príslušnej Zmluvnej strane podľa Článku VIII tejto Zmluvy.

**Článok VI**

**ZÁRUČNÁ DOBA – ZODPOVEDNOSŤ ZA VADY**

1. Poskytovateľ zodpovedá za to, že Služby budú poskytnuté riadne, včas a s odbornou starostlivosťou podľa podmienok Zmluvy a v súlade s príslušnými technickými, právnymi a inými normami vzťahujúcimi sa na Služby a že počas záručnej doby budú mať vlastnosti dohodnuté v tejto Zmluve.
2. Služba má vady, ak nezodpovedá požiadavkám tejto Zmluvy, všeobecne záväznými právnymi predpisom Slovenskej republiky vzťahujúcimi sa na túto Zmluvu, interným predpisom, požiadavkám, interným normám a štandardom Objednávateľa.
3. Zmluvné strany sa dohodli, že Poskytovateľ poskytuje na Služby záruku v trvaní dvanásť (12) mesiacov. Záručná doba začína plynúť odo dňa poskytnutia Služieb zo strany Poskytovateľa.
4. Ak Objednávateľ zistí počas záručnej doby, že Služba má vady alebo akýmkoľvek spôsobom nie je v súlade s obsahom tejto Zmluvy alebo jej príloh, je povinný Poskytovateľovi bez zbytočného odkladu zaslať písomné oznámenie o reklamácii. Objednávateľ sa zaväzuje písomne potvrdiť doručenie reklamácie Objednávateľovi obratom v nasledujúci pracovný deň od jej doručenia.
5. Zmluvné strany sa dohodli, že Objednávateľ je oprávnený nahlásiť vady kontaktnej osobe Poskytovateľa vo veciach technických podľa článku VIII tejto Zmluvy aj telefonicky alebo elektronicky, pričom oznámenie doplní písomne do troch (3) dní odo dňa elektronického/ telefonického oznámenia vady. Týmto nie je dotknuté ustanovenie článku VI, bod 6 tejto Zmluvy.

1. V prípade, ak kedykoľvek počas trvania záručnej doby prejavia vady poskytnutých Služieb, je Poskytovateľ povinný ich odstrániť na vlastné náklady a vo vlastnom mene v súlade s touto Zmluvou. Poskytovateľ sa zaväzuje odstrániť vady do štyroch (4) hodín od nahlásenia vady Objednávateľom, alebo v čase určenom Objednávateľom vrátane poskytnutia náhradného zariadenia pevnej linky (telefónneho prístroja), alebo sieťového prvku (switch, prevodník) v prípade, ak sa vyskytne vada zariadenia, ktorú nie je možné odstrániť do štyroch (4) hodín.
2. V prípade, ak sa kedykoľvek počas trvania Zmluvy prejavia vady poskytnutých Služieb, je Objednávateľ oprávnený na zľavu z Ceny poskytnutých Služieb vo výške 20 % (dvadsať percent) z ceny Služieb. Zmluvné strany sa dohodli, že nárok na zľavu Objednávateľovi vzniká v prípade, ak vada Služieb nie je odstránená v lehote podľa tejto Zmluvy a prílohy č. 1 Technická špecifikácia. V prípade, ak časť Služieb nie je poskytnutá vôbec, úhrada tej časti Ceny za neposkytnuté Služby, alebo Služby poskytnuté len sčasti Poskytovateľovi nepatrí.
3. Doba od uplatnenia práva zo zodpovednosti za vady až do doby úplného odstránenia vád sa do záručnej doby nepočíta.

**Článok VII**

**ZMLUVNÉ POKUTY, ZODPOVEDNOSŤ ZA ŠKODU**

1. V prípade, ak je Poskytovateľ v omeškaní:
2. s poskytnutím Služieb podľa Článku III a IV tejto Zmluvy v lehotách podľa Článku III. a IV. tejto Zmluvy má Objednávateľ právo na úhradu zmluvnej pokuty zo strany Poskytovateľa vo výške 100,- EUR (slovom: sto eur) za každý aj začatý deň omeškania so začatím poskytovania Služieb, a to aj opakovane,
3. odstránením vady v časovej lehote podľa Článku VI tejto Zmluvy má Objednávateľ právo na úhradu zmluvnej pokuty zo strany Poskytovateľa vo výške 50,- EUR (slovom: päťdesiat eur) za každý aj začatý deň omeškania s vykonaním odstránenia vady, a to aj opakovane.
4. V prípade, ak Poskytovateľ poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto Zmluve, zaväzuje sa uhradiť Objednávateľovi zmluvnú pokutu vo výške 2 000,- Eur (slovom: dvetisíc eur).
5. V prípade omeškania s úhradou splatného záväzku zo strany Objednávateľa je Poskytovateľ oprávnený, nie však povinný, účtovať úrok z omeškania vo výške 0,03% za každý aj začatý deň omeškania z omeškanej sumy, počnúc 8. dňom po márnom uplynutí lehoty splatnosti, najviac však do výšky 10 % z fakturovanej sumy. Úrok z omeškania sa započítava do nároku na náhradu škody.
6. Poskytovateľ je zodpovedný za akúkoľvek priamu a/alebo nepriamu škodu, ktorú svojim konaním, nekonaním alebo opomenutím spôsobil Objednávateľovi v súvislosti s plnením predmetu tejto Zmluvy (vrátane ušlého zisku a nárokov tretích strán).
7. Zaplatením zmluvných pokút zo strany Poskytovateľa nezaniká nárok Objednávateľa na náhradu škody prevyšujúcu zmluvnú pokutu. Zmluvné pokuty si môže Objednávateľ započítať v súlade s § 580 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“) do ceny vyfakturovanej Poskytovateľom za Služby podľa tejto Zmluvy. Objednávateľ je oprávnený uplatniť si následne zostávajúcu sumu zmluvnej pokuty vystavením faktúry. Poskytovateľ je povinný uhradiť faktúru do tridsať (30) dní odo dňa jej doručenia Poskytovateľovi.

**Článok VIII**

**KOMUNIKÁCIA A DORUČOVANIE**

* 1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Objednávateľa vo veciach zmluvných je [●], tel.: [●], e-mail: [●].

Kontaktnou osobou za Objednávateľa vo veciach technických sú Ing. Oto Voženílek, tel.: +421 918 110 146, e-mail: vozenilek@olo.sk, a Dionýz Kárász, tel.: +421 918 110 107, email: karasz@olo.sk.

Kontaktnou osobou za Objednávateľa vo veci odosielania elektronických objednávok je Ing. Oto Voženílek, tel: +421 918 110 146, e-mail: vozenilek@olo.sk.

Kontaktnou osobou za Poskytovateľa vo veciach zmluvných je [●], tel.: [●], email: [●].

Kontaktnou osobou za Poskytovateľa vo veciach technických je [●], tel.: [●], email: [●].

Kontakt na Technickú podporu Poskytovateľa je: [●], tel. [●], e-mail: [●].

Kontaktnou osobou za Poskytovateľa veciach o veci prijímania elektronických objednávok je:

[●], tel. [●], e-mail: [●].

* 1. Korešpondencia súvisiaca so Zmluvou bude v slovenskom jazyku a bude sa považovať za doručenú:
	2. v deň doručenia zásielky, ak bola zásielka doručená osobne alebo kuriérnou službou, alebo
	3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bolo prijatie zásielky odopreté, podľa toho, ktorý deň nastane skôr; alebo
	4. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
	5. Odstúpenie od Zmluvy, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
	6. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví Zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Zmluve.

**Článok IX**

**MLČANLIVOSŤ**

1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
2. Zmluvné strany sa dohodli, že porušením povinnosti mlčanlivosti podľa tejto Zmluvy nie je:
3. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Objednávateľom,
4. sprístupnenie informácií, ktoré majú povahu verejne známych informácií,
5. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.

**Článok X**

**VYŠŠIA MOC**

* 1. Nie je porušením Zmluvy, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná Zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej Zmluvnej strany, dotknutá Zmluvná strana predloží doklad o existencii okolností vylučujúcich zodpovednosť/vyššia moc (*vis maior*), ktorý vydajú príslušné úrady alebo organizácia krajiny pôvodu.
	2. Pokiaľ sa Zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (*vis maior*).
	3. Ak doba trvania okolností vylučujúcich zodpovednosť (*vis maior*) presahuje tridsať (30) dní, Zmluvné strany sú povinné viesť rokovania o možnej zmene/úprave tejto Zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo Zmluvných strán je oprávnená odstúpiť od tejto Zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto Zmluvy.
	4. Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto Zmluvy v dôsledku okolností vylučujúcich zodpovednosť (*vis maior*) je povinná oznámiť písomne druhej Zmluvnej strane hrozbu alebo vznik okolností vylučujúcich zodpovednosť (*vis maior*) spolu s ich dôsledkami a predpokladaným časom ich trvania. Tieto informácie je povinná táto Zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (*vis maior*) bude niesť Zmluvná strana zodpovedná za takéto neskoré oznámenie.

**Článok XI**

**Subdodávatelia**

1.
2. 1. Poskytovateľ je oprávnený zadať časť zákazky subdodávateľovi, pričom zodpovedá Objednávateľovi akoby plnil sám. Subdodávateľom/ subdodávateľmi v čase uzavretia tejto Zmluvy v súlade s Verejným obstarávaním je / sú subdodávatelia uvedení v Prílohe č. 3 Zoznam subdodávateľov tejto Zmluvy.
	2. Poskytovateľ je oprávnený zmeniť subdodávateľa iba so súhlasom Objednávateľa a je povinný oznámiť Objednávateľovi pred plánovanou zmenou:
3. identifikačné údaje nového subdodávateľa, vrátane údajov o osobe oprávnenej konať za subdodávateľa, v rozsahu meno a priezvisko, trvalý pobyt, pozícia, dátum narodenia,
4. podiel zákazky, ktorý bude plniť nový subdodávateľ,
5. dôvody zmeny subdodávateľa, ako aj dopady zmeny subdodávateľa na Objednávateľa.
	1. Objednávateľ sa vyjadrí k navrhovanému subdodávateľovi do štrnástich (14) dní odo dňa doručenia žiadosti o zmenu subdodávateľa.
	2. Poskytovateľ je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo Verejnom obstarávaní, pričom splnenie týchto podmienok je Poskytovateľ povinný kedykoľvek na žiadosť Objednávateľovi bezodkladne preukázať.
	3. Objednávateľ je oprávnený rozhodnúť o nechválení subdodávateľa, alebo vylúčiť subdodávateľa aj bez udania dôvodu, pričom Poskytovateľ je povinný bezodkladne zabezpečiť na vlastné náklady iného subdodávateľa, alebo použiť na plnenie predmetu tejto Zmluvy vlastné kapacity.
	4. Poskytovateľ je povinný Objednávateľovi bezodkladne oznámiť akúkoľvek zmenu údajov o subdodávateľovi, vrátane údajov o osobe oprávnenej konať za subdodávateľa.
	5. Poskytovateľ je povinný zabezpečiť zmluvou so subdodávateľom, aby sa povinnosti Poskytovateľa a práva Objednávateľa podľa tejto Zmluvy primerane vzťahovali aj na vzťahy medzi Poskytovateľom a subdodávateľom.

**Článok XII**

**ZÁVEREČNÉ USTANOVENIA**

1. Pokiaľ niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
2. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor nebude rozhodovať Úrad pre reguláciu elektronických komunikácií a poštových služieb podľa § 75 zákona o elektronických komunikáciách, ale bude rozhodovať súd vecne a miestne príslušný podľa príslušných ustanovení zákona č. 160/2015 Z. z. Civilný sporový poriadok v znení neskorších predpisov.
3. Objednávateľ ako prevádzkovateľ osobných údajov týmto informuje Poskytovateľa, že jeho osobné údaje a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Objednávateľ spracúva na základe oprávneného záujmu podľa čl. 6 ods. 1 písm. f) GDPR a § 113 ods. 1 písm. f) zákona o ochrane osobných údajov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak, alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
	1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
	2. namietať spracúvanie svojich osobných údajov;
	3. na prenosnosť osobných údajov;
	4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Objednávateľa (ďalej len: „**Informácie o ochrane osobných údajov**“).
4. Poskytovateľ podpisom Zmluvy potvrdzuje:
5. správnosť a pravdivosť osobných údajov, ktoré sa ho týkajú a sú uvedené v tejto Zmluve,
6. že mu boli poskytnuté Informácie o ochrane osobných údajov,
7. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Objednávateľovi v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
8. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
9. Objednávateľ je oprávnený postúpiť/previesť túto Zmluvu, alebo jej časť, ako aj jednotlivé práva a povinnosti vyplývajúce mu z tejto Zmluvy na tretiu osobu s tým, že je povinný toto písomne vopred oznámiť Poskytovateľovi. Podpisom tejto Zmluvy Poskytovateľ dáva svoj neodvolateľný súhlas s takýmto postúpením/prevodom.
10. Práva a povinnosti Zmluvných strán neupravené touto Zmluvou sa spravujú Obchodným zákonníkom a všeobecne záväznými právnymi predpismi Slovenskej republiky.
11. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
12. Neoddeliteľnou súčasťou tejto Zmluvy je:

Príloha č. 1 – Technická špecifikácia

Príloha č. 2 – Návrh na plnenie kritérií - Cenová ponuka

Príloha č. 3 – Zoznam subdodávateľov

1. Zmluva bola vyhotovená v štyroch (4) rovnopisoch, z ktorých každá Zmluvná strana prevezme dva (2) rovnopisy.
2. Akékoľvek zmeny tejto Zmluvy je možné vykonať výlučne na základe písomnej dohody Zmluvných strán formou očíslovaných písomných dodatkov k Zmluve podpísaných oboma Zmluvnými stranami.
3. Zmluvné strany vyhlasujú, že sú spôsobilé na právne úkony, že si túto Zmluvu prečítali, jej obsahu plne porozumeli, táto bola spísaná na základe ich slobodnej vôle, že jej text je zrozumiteľným vyjadrením ich slobodne a vážne prejavenej vôle, že Zmluvu neuzatvárajú v tiesni ani za jednostranne výhodných podmienok a na znak súhlasu pripájajú svoje podpisy.

V Bratislave dňa ....................... V Bratislave dňa ..............................

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Objednávateľ Poskytovateľ

Ing. Martin Maslák

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Objednávateľ

Ing. Andrej Rutkovský

člen predstavenstva

**Príloha č. 1**

**Príloha č. 2**

**Príloha č. 3**

**Zoznam subdodávateľov**

|  |  |  |  |
| --- | --- | --- | --- |
| **Názov subdodávateľa** | **Sídlo** | **IČO** | **Podiel v %**  |
| *(vyplní uchádzač)* | *(vyplní uchádzač)* | *(vyplní uchádzač)* | *(vyplní uchádzač)* |
| ... |  |  |  |
|  |  |  |  |
|  |  |  |  |

V prípade, ak uchádzač nebude počas plnenia predmetu zákazky využívať subdodávateľov, tak v tejto prílohe č. 3 „Zoznam subdodávateľov“ uvedie, že nebude pri plnení zákazky využívať subdodávateľa/ subdodávateľov.

V ...............................dňa.............

 ........................................................................................

 *[****doplniť****] Potvrdenie štatutárnym orgánom uchádzača:*

 *(meno, priezvisko, funkcia, podpis a odtlačok pečiatky)*